Le choix des armes

Le choix des armes (Armelekto) estas franca krimfilmo de 1981 reĝisorita de Alain Corneau. La ĉefajn rolojn ludis Yves Montand, Catherine Deneuve kaj Gerard Depardieu. Kvankam laŭ strukturo temas pri krimfilmo, estas ankaŭ psikologia studo de stresitaj homoj kaj ekzameno de aspektoj de franca socio. 

Intrigo

Noël, iama gangstero nun ĉevalbredisto apud Parizo kun sia bela edzino Nicole, vidas sian trankvilan vivon maltrankviligita kiam du friponoj alvenas per ŝtelita aŭto. Unu estas malnova komplico nome Serge, ĝismorte pafita, dum la aliaj estas juna psikopatiulo nome Mickey. Kiam Serge mortas, Noël enterigas lin. Mickey iras al Parizo kaj revene trovas du policanojn, nome Bonnardot kaj Sarlat, ĉe Noël. Minacante ilin, li fuĝas kaj kaŝfuĝas ĉe amiko en Parizo. 

Kredante, ke Noël estis perfidinta lin al la polico, li revenas dum vespermanĝa festo kaj terurigas ĉiujn. Konstatante, ke Mickey devas esti haltigita, Noël sendas Nicole al hotelon por ŝia sekureco kaj alvokas du malnovajn komplicojn por helpi lin trovi la frenezulon. Sed, sciinte, ke valora ĉevalino malsaniĝis, Nicole revenas hejmen unu nokton. Mickey estas tie atendante kaj kaptas ŝin. Tamen, la polico estis sekvanta ŝin kaj Sarlat defias Mickey. Dum interpafado, Sarlat mortpafas Nicole dum Mickey forfuĝas. 

Mickey poste klopodas por ŝteli bankon, estas denove interpafado kaj Noël savas lin, kvankam poste denova interpafado kun policanoj Mickey mortas.

Geaktoraro kaj roluloj
 Yves Montand kiel Noel Durieux
 Gérard Depardieu kiel Mickey
 Catherine Deneuve kiel Nicole Durieux
 Michel Galabru kiel Bonnardot
 Jean-Claude Dauphin kiel Ricky
 Gérard Lanvin kiel Sarlat
 Christian Marquand kiel Jean
 Étienne Chicot kiel Roland Davout
 Richard Anconina kiel Dany

Kategorio:Francaj filmoj
Kategorio:Trileraj filmoj
Kategorio:Filmoj aperintaj en 1981